മദ്ധ്യ കാലഘട്ടത്തിലെ ഭൂമിശാസ്ത്രജ്ഞനായിരുന്ന "ഡിമാഷ്കി" എ.ഡി. 1300 കാലഘട്ടത്തിൽ രേഖപ്പെടുത്തിയതു പ്രകാരം, തുർക്കികളുടെ മുന്നേറ്റത്തോടെ രാജ്യം നാല് ഉപ രാജ്യങ്ങൾ അഥവാ "മംലക്കത്ത്" ആയി തിരിക്കപ്പെടുകയും "സഫാദ്" ആസ്ഥാനമായിരുന്ന ഉപ രാജ്യത്തിലെ ഒരു സ്ഥലമായി ജെനിൻ മാറുകയും ചെയ്തു. ഗ്രീക്ക് വംശത്തിൽപ്പെട്ട അറബി ജീവിചരിത്രകാരനായിരുന്ന യഖൂത്ത് അൽ ഹമാവിയുടെ (ജീവിതകാലം - 1179 മുതൽ 1229 വരെ) വിവരണത്തിൽ ജോർദ്ദാൻ പ്രോവിൻസിലെ നെബുലസിനും ബൈസനുമിടയ്ക്കുള്ള മനോഹരമായ ചെറുപട്ടണമായിരുന്നു ജനിൻ. യഥേഷ്ടം ജലവും അനേകം അരുവികളും അക്കാലത്ത് ഇവിടെ കാണപ്പെട്ടിരുന്നു. അക്കാലത്ത് പല തവണ അദ്ദേഹം അവിടം സന്ദർശിച്ചിരുന്നതായി രേഖപ്പെടുത്തിയിട്ടുണ്ട്.

ജനസംഖ്യ
ചരിത്രം
ഭൂമിശാസ്ത്രം
മംലൂക്ക് കാലഘട്ടം